hu hu en hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu de hu hu hu hu hu hu hu hu hu hu hu hu hu hu hu hu hu en hu hu hu en hu tl hu hu hu hu hu hu hu en hu hu pt hu en fi hu hu hu hu fr sk nl hu hu hu hu hu hu es es hu en es hu cs hu ceb de hu ca en en hu hu hu hu hu hu hu hu fr hu hu
Cím: 1037 Budapest, Bécsi út 81.
A vad szépség szigete, Korzika
Fedezd fel a perui rejtélyeket: Machu Picchu, Nazca vonalak...
Fedezd fel az olasz csizma sarkát!
Utazz a pingvinek hazájába és ismerd meg a Déli-sarkot!
A világ egyik legismertebb vízesése Brazília és Argentína határán
Az utolsó földi paradicsom: Galapagosz
Kalandozz a gleccserek, tavak és hegyek földjén Új-Zélandon!
Sokszínű Afrika: ókori és modern kultúrák
Kanada nemzeti parkjai is festői tájakkal várnak
Ciprus: nem csak tengerpart...
New York: a város, ami sose alszik
Fedezd fel az USA nemzeti parkjait!
Fedezd fel a kenguruk és koalák földjét!
Andalúzia: fehér falvak, napsütés és isteni finomságok
Ismeretlen szigetek, csodálatos tengerpartok
Sokszínű Afrika: a szavannák világa
Kanada keleti parti városai
Sokszínű Afrika: namíb sivatag
Atomjégtörővel az Északi Sarkpontig
Srí Lanka az Indiai-óceán gyöngyszeme
Ázsia > India: Egzotikus Dél-India
A kontinensnyi ország déli vidékét mindenkinek ajánljuk, aki egyszer már járt Indiában és szívesen visszatérne. Színes templomok, gyönyörű természeti látványosságok, finom ételek és hasonló vendégszeretet vár, mint a legismertebb nevezetességeket bejáró Arany Háromszög utazáson.
1. nap    Érkezés Chennaiba
Érkezés, majd transzfer a szállodába. Chennai, korábbi nevén Madrasz a régió központja. 1639-ben alakítottak a környéken egy kereskedelmi ügynökséget, mely a Brit Kelet-indiai Társasággal kialakított kapcsolatának köszönhetően folyamatosan fejlődött, míg napjainkra India negyedik legnagyobb városává nőtte ki magát 9 millió lakosával. India Hollywoodjának is hívják, mert a dél-indiai filmgyártás központja. Kis pihenés után városnézés. Elsőként a Sivának szentelt színes Kapaleshvara templom megtekintését ajánljuk, majd Fort St. George, az egykori kereskedelmi központ és erőd meglátogatását. További látnivalók: a XVI. századi Szt. Tamás templom, ahol a névadó maradványai vannak eltemetve; az egyetem, az 5 km hosszú part, a nemzeti múzeum.
2. nap    Chennai – Mahabalipuram – Pondicherry
Reggeli után utazás a kis tengerparti városkába, Mahabalipuramba. Különlegességei a szobrok és domborművek: itt ugyanis a mindennapi életet mutatják be a művek, míg az állam többi részében csak isteneket és istennőket ábrázoltak. Látogatás a Hét pagoda városánál, a sziklába vájt Öt Harci Szekér megtekintése. Utóbbi egyediségét nem egyszerűen az adja, hogy az ünnepi szekereknek nincs kereke, hanem az, hogy mindegyiket egyetlen monolit tömbből faragták ki. Érdemes megnézni a part menti templomot is, amit az ősi tervek szerint elrendezett kert vesz körül, valamint a Bhagiratha Bűnbánatát bemutató domborművet. Továbbutazás Pondicherrybe az egykori francia gyarmatra.
A szent város megismerése: A Sri Aurobindo Ashramot 1926-ban alapították és akkoriban 24 tudományágat fogott össze. Ma az egyik legkeresettebb idegenforgalmi látványosság. Egykor az aspiránsok szigorú időbeosztás szerint éltek, napjuk hajnali 3-kor kezdődött, majd tanulmányaik mellett a meditációval és a házimunkával is végezniük kellett mielőtt az áldást megkapták. A várostól 10 km-re északra fekszik Auroville, a „Holnap városa”, ahol a legkülönbözőbb nemzetiségű és hitű ideiglenes és állandó lakók keresik a nyugalmat és a harmóniát.
4. nap    Pondicherry – Tanjore (kb. 177 km, 4 óra)
Reggeli után utazás Tanjoreba, a szállás elfoglalása, majd a főbb látványosságok felfedezése. A Brihadeshwara templom és erőd a 10. században épült, a Világörökség része. A leírások szerint a 63 méter magas dómot egyetlen gránitdarabból készítették és 81 tonnát nyom. A templom több mint ezer éve várja a hívőket, belsejébe csak hinduk léphetnek. A város másik látványossága a Thanjavur palota és múzeum, amiben egy könyvtár, egy művészeti galéria és egy koncertterem kapott helyet. Két tornya a város szinte minden pontjáról látható.
5. nap    Tanjore – Madurai (kb. 163 km, 3,5 óra)
Utazás Maduraiba, útközben megálló Trichyben a sziklatemplomnál. 437 lépcső vezet a tetejére, de a kilátás mindenképpen megéri a fáradságot. Sem a tetején épült Vinayaka templomba, sem a félúton levő Siva templomba nem léphetnek be a nem hindu látogatók (kivéve, ha a templom papjai mégis eltekintenek ettől a szabálytól). 3 km-rel messzebb épült a Srirangam templomegyüttes, amit 7 koncentrikus fal és 21 gopuram (díszített torony) vesz körül és vélhetően a legnagyobb ilyen jellegű építmény Indiában. Az épületek többsége a 14-17. század között épült, a legkülönfélébb népcsoportok építették és újították őket. A legmagasabb gopuram az első falnál épült, 1987-ben készült el és 73 m magas. A  templomegyüttes nagyon jó állapotban maradt meg, domborművei  és ereklyéi a legkülönfélébb istenekhez köthetők: habár a legfőbb templomot Visnunak szentelték, még iszlám hívők is imádkoztak itt a történelem során.
Továbbutazás, majd érkezés Maduraiba, a régió kulturális központjába a műveszetek, paloták és templomok városába, ahol a zarándokok, üzletemberek, riksások és a tulok kosarasok is jól megférnek egymással.
Este a Meenakshi templomban érdemes részt venni az „Isten elaltatása” ceremónián. A színes felvonulás során a Shiva ábrázolást zenészek, énekesek és papok viszik el szent helyéről. Útközben meglátogatja a többi istenséget is, míg végül belép Parvati templomába, ahol nyugovóra tér az istennővel.
Egész napos városnézés. Az előző esti ceremónia helyszíne egy közel 2000 éves templom, ami jelenleg 6 hektáron terül el, 4 bejárata, tizenkét 45-50 méter magas tornya van; múzeumában pedig 985 gazdagon díszített oszlop tekinthető meg.  Kicsit távolabb az 1523-ban épített indo-szaracén épületben Tirumalai Nayak király életét és királyságát bemutató hang- és fényjátékot tartanak.
7. nap    Madurai – Periyar (kb. 142 km, 3 óra)
Utazás a Periyar nemzeti parkba. A 780 km2 park központjában egy mesterséges tó található, ezért a part egyedi és különleges állatvilága sok látogatót vonz. Később a fűszerültetvényen ismerkedés az illatos és gyógyhatású növényekkel, mint a fahéj, kardamom, gyömbér, vanília, menta, stb.
8. nap    Periyar – Backwaters (kb. 155 km, 3 óra)
Utazás Kerala holtágainak vadregényes vidékére, ahol egy lakóhajóról fedezheted fel a környéket.
9. nap    Backwater – Cochin (kb. 185 km, 4 óra)
Reggeli még a hajón, majd továbbutazás a szárazföldön Cochinba. A várost portugál, holland és angol hatások is érték, így nem meglepő, hogy a legkülönfélébb építészeti stílusok is megtalálhatók itt: portugál templomok, holland házikók, mecsetek és zsinagóga, hindu templomok és kínai halászházak. Érdemes megnézni a legrégibb európai templomot, ahol eredetileg eltemették Vasco da Gamát, aki 3. indiai útja során megbetegedett és végül Cochinban meghalt. Maradványait később Portugáliába vitték, de az eredeti sír helyét ma is emléktábla jelzi.  Az egyik holland palotát még a 17. században átalakították koronázási teremmé, jelenleg falfestményeket mutatnak itt be. Este a keralai néptánccal érdemes megismerkedni egy Kathakali táncbemutató során.
10. nap    Cochin – Poovar (kb. 236 km, 5 óra)
Utazás a tengerpartra, érkezés után pihenés.
Szabadprogram és pihenés a tengerparti szállodában.
12. nap    Poovar – Trivandrum, hazautazás
Menetrendtől függően utazás a trivandrumi repülőtérre, hazautazás.
Az alapinformációkat az Arany Háromszög programnál találod itt
A hindu mitológia istenei sok ókori szerző szerint mindig huszonöt évesek. Sajátosságuk, hogy nem izzadnak, nem pislognak, a virágfüzér a hajukban nem hervad el és lábuk nem érinti a földet. Amikor egy férfi először látja meg leendő kedvesét, és azonnal beleszeret, akkor istennőt lát benne, de aztán rájön, hogy izig-vérig lánnyal van dolga, mert a szép lány pislog, izzadsággyöngyök vannak az arcán, a lába a földet érinti.
Indiában 24 olyan nyelv létezik, amelyet egymilliónál többen beszélnek. Jelenleg ebből 22 nyelvet használható hivatalos beadványokban, kérvényekben. A kisebb-nagyobb nyelvek és nyelvjárások számát 1600 körülire teszik az országban. Sok indiai születésétől fogva két- vagy háromnyelvű, mert anyanyelvével együtt tanulja a hindit, és az angolt is. 195 millió ember anyanyelve a hindi, mely a nyelvek rangsorában a negyedik helyét foglalja el, az angol, a kínai és a spanyol után.
Az Indiai Államvasutak 63 ezer kilométeren naponta több, mint 14 ezer vonatot üzemeltet, a közel 7 ezer állomás között naponta 14 millióan utaznak, és egymillió tonnányi árut szállítanak. A cégnek több mint egymillió alkalmazottja van.
Árjabhata óindiai matematikus és csillagász, úgy gondolta, hogy a Nap a naprendszer középpontja., a VI. században kifejtette, hogy a bolygók gömbök, amelyek elliptikus pályán keringenek a Nap körül, és a Nap visszavert fényétől fénylenek. A Föld egyenlítői kerületét 0.2% pontossággal határozta meg. A csillagászati év hosszát pedig 3 percnyi tévedéssel, a pi értékét 4 tizedes jegy pontosságig számította ki.